ISIS Claims Abu Bakr al Baghdadi Son Killed In Syria - सीरिया: जिहादियों के हमले में मारा गया आईएस सरगना बगदादी का बेटा
बेरुत, एजेंसी।
Last updated: Wed, 04 Jul 2018 09:57 AM IST
सीरिया के होम्स प्रांत में जिहादियों के एक हमले के दौरान इस्लामिक स्टेट सरगना अबू बकर अल-बगदादी का बेटा हुदायफाह अल-बद्री मारा गया। आईएस की प्रोपैगैंडा एजेंसी अमाक ने एक बयान में कहा, ''होम्स में थर्मल पावर स्टेशन पर नुसायरियाह और रूस के खिलाफ अभियान में अल-बद्री मारा गया। अमाक ने इसके साथ एक युवक की तस्वीर जारी की है जिसके हाथ में राइफल है।
पिछले साल इराकी सरकार ने आईएस पर जीत का एलान किया था लेकिन सेना अब भी सीरियाई सीमा पर ज्यादातर मरुस्थलीय इलाकों को निशाना बनाकर अभियान चला रही है। इराक के एक खुफिया अधिकारी ने मई ने बताया था कि कई मौकों पर मृत घोषित किया गया आईएस नेता बगदादी अब भी जिंदा है और सीरिया में है। बगदादी को 'धरती पर सबसे वांछित व्यक्ति घोषित किया गया है और अमेरिका ने उसे पकड़ने पर दो करोड़ 50 लाख डॉलर का इनाम घोषित कर रखा है।
Web Title:ISIS Claims Abu Bakr al Baghdadi Son Killed In Syria
आपबीती:‘जिहादी जैक’ का दावा, मुश्किल से छूटा था आईएस के चंगुल से